जमा की गई रिपोर्ट अनुसार, दोपहर करीब 12 बजे एक सामान्य नेत्र सर्जरी के दौरान स्प्रिट के फाहे ने दुर्घटनावश आग पकड़ ली। रोगी को कोई नुकसान नहीं हुआ और उनका ऑपरेशन संतोषजनक तरीके से पूरा हो गया, वहीं झुलस गए स्टाफ सदस्यों को तत्काल बर्न्स कैजुअलिटी में ले जाया गया है। दरअसल, स्प्रिट ‘मेथिल अल्कोहल’ (CH3OH) को कहा जाता है। यह हल्का, वाष्पशील, रंगहीन और अत्यधिक ज्वलनशील द्रव है, जिसका उपयोग एन्टीफ्रीज, विलायक, ईंधन और चिकित्सा क्षेत्र में होता है।